<html>
<body>
<wicket:panel>

			<p>Vypočítané čísla sú len orientačné. Nemôžu byť presné. Presné
				hodnoty vám môže vyrátať len lekár na základe vyšetrenia. Výsledky z
				tejto BMI kalkulačky vám však môžu poskytnúť pomerne presné
				posúdenie zdravotného ohrozenia nadváhou, alebo podváhou. Na to je
				táto aplikácia určená.Neplatí pre deti a mládež do 18 rokov,
				športovcov.
			<h2>BMI - výpočet</h2>
			<p>BMI znamená Body mass index. BMI je v súčasnosti asi
				najčastejšie používaný spôsob, ako odhadnúť riziká spojené s
				obezitou. BMI sa počíta podľa vzorca:</p>
			<p>BMI = hmotnosť v kg : (telesná výška v m)²</p>
			<p>Výsledkom výpočtu BMI je číslo. Čím je číslo vyššie, tým je
				človek na svoju váhu ťažší. BMI je normálne v hodnotách medzi 20 až
				25. V tomto rozmedzí BMI by ste sa nemali pokúšať o chudnutie
				diétou. Dosiahli by ste tým iba spomalenie metabolizmu, čo by pre
				vás znamenalo nutnosť menej jesť. Pri každej "výnimke" od diéty by
				ste začali priberať. Práve takto si mnoho žien pokazilo postavy.</p>
			<h3>BMI - presnosť</h3>
			<p>
			<ul>
				Presnosť výpočtu BMI platí zhruba pre priemerného človeka.
				<li>BMI výsledok neplatí pre športovcov. <b>Dôvod: majú viac
					svalov, než priemerný občan. Výsledok BMI môže kulturistovi ukázať
					ťažkú obezitu.</b></li>
				<li>Výpočet BMI tiež nemôže platiť pre ľudí, ktorí často
					chudli. <b>Každé chudnutie prebieha na úkor svaloviny. Človek po
					schudnutí má menej svalov, než pred chudnutím. Ak potom zas
					priberie, vždy priberie na pôvodnú váhu, než pred schudnutím -
					lenže svaly už nazad nezíska. A tak po jojo efekte je človek o
					trocha tučnejší, než pred chudnutím. Tým sa zníži priemerné
					množstvo svaloviny v tele. Aj keď kalkulačka BMI potom ukazuje
					normálne čísla, človek po viacerých diétach môže byť oveľa
					tučnejší, než by normálne bol. Mimochodom: aj srdce je sval.
					Myslite na to pred každým pokusom schudnúť diétou.</b></li>
			</ul>
			</p>
			<img alt="bmi" src="images/bmi.png" />
			<h3>BMI - menej, ako 19 = podváha</h3>
<p>Podváha je pre zdravie nebezpečná. Ak vám kalkulačka vypočíta nízke BMI, musíte vec rýchlo riešiť, najlepšie s lekárom. Podváha je pre zdravie rovnako nebezpečná, ako veľká obezita.</p>

<h3>BMI - viac, ako 25 = nadváha</h3>
<p>Aj keď výpočet BMI nadváhu dnes ukáže mnohým ľuďom, nepodceňujte to a upravte svoj životný štýl. Hlavne sa začnite hýbať. Nepúšťajte sa do redukčných diét, stačí, ak zo stravy vylúčite najznámejšie "zakázané" jedlá - vyprážané, sladkosti, sladké malinovky, údeniny...</p>

<h3>BMI - viac, ako 30 = obezita</h3>
<p>Ak spadáte do tejto kategórie, ihneď začnite meniť svoj životný štýla a začnite zámerne chudnúť. Inak riskujete zdravie. BMI nad 30 je nebezpečné.</p>
	
		
</wicket:panel>
</body>
</html>